CELEX: 62017TN0553
Language: hu
Date: 2017-08-16 00:00:00
Title: T-553/17. sz. ügy: 2017. augusztus 16-án benyújtott kereset – Cambra Abaurrea kontra Parlament és társai

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/39
            
         2017. augusztus 16-án benyújtott kereset – Cambra Abaurrea kontra Parlament és társai
   (T-553/17. sz. ügy)
   (2017/C 402/53)
   Az eljárás nyelve: spanyol
   
      Felek
   
   
      Felperes: Agustín Cambra Abaurrea (Marcilla, Spanyolország) (képviselő: A. Mayayo Martínez ügyvéd)
   
      Alperesek: Európai Parlament, az Európai Unió Tanácsa és Egységes Szanálási Testület
   
      Kérelmek
   
   A felperes azt kéri, hogy a Törvényszék:
   
               —
            
            
               tekintse megfelelő időn belül és megfelelő alakban az Európai Unió Törvényszékéhez benyújtottnak az Egységes Szanálási Testület határozatának végrehajtása elleni megsemmisítés iránti keresetet, amely végrehajtási határozat súlyos károkat okozott a Banco Popular régi és jogszerű részvényesei és kötvényesei tulajdonában, és hozzon a hivatkozott határozatot megsemmisítő ítéletet;
            
         
               —
            
            
               ennek hiányában rendelje el az Egységes Szanálási Testület és a FROB általi végrehajtás azonnali felfüggesztését, mivel annak érvényessége és hatálybalépése nem vagy nehezen megtéríthető károkat okoz a Banco Popular részvényeseinek tulajdonában, akik elvesztették részvényesi minőségüket.
            
         
      Jogalapok és fontosabb érvek
   
   A hivatkozott jogalapok és főbb érvek hasonlóak a T-478/17. sz. Mutualidad General de la Abogacía és Hermandad Nacional de Arquitectos Superiores y Químicos kontra Egységes Szanálási Testület ügyben, a T-481/17. sz. Fundación Tatiana Pérez de Guzmán el Bueno és SFL kontra Egységes Szanálási Testület ügyben, a T-482/17. sz. Comercial Vascongada Recalde kontra Bizottság és Egységes Szanálási Testület ügyben, a T-483/17. sz. García Suárez és társai kontra Bizottság és Egységes Szanálási Testület ügyben, T-484/17. sz. Fidesban és társai kontra Egységes Szanálási Testület ügyben, T-497/17. sz. Sáchez del Valle és Calatrava Real State 2015 kontra Bizottság és Egységes Szanálási Testület ügyben, valamint a T-498/17. sz. Pablo Álvarez de Linera Granda kontra Bizottság és Egységes Szanálási Testület ügyben hivatkozott jogalapokhoz és főbb érvekhez.